Document ID: 31998R2785

UREDBA KOMISIJE (ES) št. 2785/98
z dne 22. decembra 1998
o spremembi obdobja za dovolitev dodatkov iz člena 9e(3) Direktive Sveta 70/524/EGS
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi1, kakor je bila nazadnje spremenjena z Direktivo Komisije 98/19/ES2, in zlasti členov 9j in 3 Direktive,
ker Direktiva 70/524/EGS določa, da je dovoljeno nove dodatke ali novo uporabo dodatkov dovoliti ob upoštevanju znanstvenega in tehničnega napredka;
ker je začasno dovolitev novih dodatkov ali uporabe dodatkov mogoče dati za obdobje petih let, če pri dovoljeni vsebnosti v krmi nimajo škodljivih učinkov na zdravje ljudi ali živali ali na okolje niti ne škodujejo potrošniku zaradi spremenjenih značilnosti izdelkov iz rejnih živali, če je mogoče nadzorovati njihovo vsebnost v krmi in če se upravičeno domneva, glede na razpoložljive rezultate, da po vključitvi v krmo ugodno vplivajo na njene značilnosti ali na proizvodnjo rejnih živali;
ker raziskave raznih dodatkov iz člena 9e(3) Direktive 70/524/EGS, ki jih je mogoče začasno dovoliti na nacionalni ravni do 30. novembra 1998, še niso končane; ker je treba obdobje za dovolitev teh snovi podaljšati z upoštevanjem, da obdobje za začasno dovolitev teh dodatkov ne sme biti daljše od petih let;
ker se je Komisija posvetovala z Znanstvenim odborom za prehrano živali glede dovolitve mikroorganizmov, vključenih v Prilogo te uredbe;
ker je ta odbor dal mnenje zlasti glede varnosti teh dodatkov;
ker so ukrepi, predvideni v tej uredbi, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Dodatki, iz priloge te uredbe, se lahko dovolijo v skladu z Direktivo 70/524/EGS pod pogoji, predpisanimi v tej prilogi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. decembra 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1998

Labels: 0
17
6